CELEX: 32020R1816
Language: fi
Date: 2020-07-17 00:00:00
Title: Komission delegoitu asetus (EU) 2020/1816, annettu 17 päivänä heinäkuuta 2020, Euroopan parlamentin ja neuvoston asetuksen (EU) 2016/1011 täydentämisestä vertailuarvoselvityksessä annettavan selostuksen osalta ilmoitettaessa, miten ympäristöön, yhteiskuntaan ja hyvään hallintotapaan liittyvät tekijät otetaan huomioon kussakin tarjotussa ja julkaistussa vertailuarvossa (ETA:n kannalta merkityksellinen teksti)

3.12.2020   
               
               
                  FI
               
               
                  Euroopan unionin virallinen lehti
               
               
                  L 406/1
               
            
         KOMISSION DELEGOITU ASETUS (EU) 2020/1816,
         annettu 17 päivänä heinäkuuta 2020,
         Euroopan parlamentin ja neuvoston asetuksen (EU) 2016/1011 täydentämisestä vertailuarvoselvityksessä annettavan selostuksen osalta ilmoitettaessa, miten ympäristöön, yhteiskuntaan ja hyvään hallintotapaan liittyvät tekijät otetaan huomioon kussakin tarjotussa ja julkaistussa vertailuarvossa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rahoitusvälineissä ja rahoitussopimuksissa vertailuarvoina tai sijoitusrahastojen arvonkehityksen mittaamisessa käytettävistä indekseistä ja direktiivien 2008/48/EY ja 2014/17/EU sekä asetuksen (EU) N:o 596/2014 muuttamisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1011 (1) ja erityisesti sen 27 artiklan 2 b kohdan,
         sekä katsoo seuraavaa:
         
                     (1)
                  
                  
                     Yhdistyneiden kansakuntien ilmastonmuutoksen puitesopimuksen nojalla hyväksytyn Pariisin sopimuksen, jäljempänä ’Pariisin sopimus’, jonka unioni hyväksyi (2)5 päivänä lokakuuta 2016, tavoitteena on torjua ilmastonmuutosta entistä tehokkaammin muun muassa varmistamalla, että investointivirrat tukevat vähän kasvihuonekaasupäästöjä tuottavaa ja ilmastonmuutoksen kestävää kehitystä.
                  
               
                     (2)
                  
                  
                     Komissio antoi 11 päivänä joulukuuta 2019 Euroopan vihreän kehityksen ohjelmaa koskevan tiedonantonsa (3) Euroopan parlamentille, Eurooppa-neuvostolle, neuvostolle, Euroopan talous- ja sosiaalikomitealle ja alueiden komitealle. Euroopan vihreän kehityksen ohjelma on uusi kasvustrategia, jonka tavoitteena on tehdä unionista oikeudenmukainen ja vauras yhteiskunta, jonka talous on moderni, resurssitehokas ja kilpailukykyinen, jossa kasvihuonekaasujen nettopäästöistä pyritään eroon vuoteen 2050 mennessä ja jossa kasvuun pyritään lisäämättä resurssien käyttöä. Euroopan vihreän kehityksen ohjelman täytäntöönpano edellyttää, että sijoittajille annetaan selkeitä pitkän aikavälin signaaleja hukkainvestointien välttämiseksi ja kestävän rahoituksen saamiseksi.
                  
               
                     (3)
                  
                  
                     Asetuksessa (EU) 2016/1011 vertailuarvojen hallinnoijia vaaditaan selostamaan vertailuarvoselvityksessä, miten ympäristöön, yhteiskuntaan ja hyvään hallintotapaan liittyvät tekijät, jäljempänä ’ESG-tekijät’, otetaan huomioon kussakin tarjotussa ja julkaistussa vertailuarvossa tai vertailuarvoryhmässä.
                  
               
                     (4)
                  
                  
                     Erilaiset tavat selostaa, miten ESG-tekijät otetaan huomioon, johtaisivat siihen, että vertailuarvot eivät olisi keskenään vertailukelpoisia ja ESG-tekijöiden laajuus ja tavoitteet jäisivät epäselväksi. Siksi on tarpeen täsmentää tämän selostuksen sisältö ja vahvistaa selostusta varten malli.
                  
               
                     (5)
                  
                  
                     Jotta tiedot voitaisiin mukauttaa paremmin sijoittajien tarpeisiin, vaatimuksessa selostaa, miten ESG-tekijät otetaan huomioon kunkin tarjotun ja julkaistun vertailuarvon tai vertailuarvoryhmän osalta, olisi otettava huomioon kohde-etuutena olevat omaisuuserät, joihin vertailuarvot perustuvat. Tätä asetusta ei pidä soveltaa vertailuarvoihin, joiden kohde-etuutena ei ole ilmastonmuutokseen vaikuttavia omaisuuseriä, kuten korkokantojen tai ulkomaan valuutan vertailuarvoihin.
                  
               
                     (6)
                  
                  
                     ESG-tekijöiden huomioon ottamista kuvailevasta selostuksesta olisi käytävä ilmi yhteenlaskettuna painotettuna keskiarvona ilmaistu merkityksellisten ESG-tekijöiden kokonaistulos kyseiseen vertailuarvoon nähden. Tätä kokonaistulosta ei ole tarpeen antaa erikseen vertailuarvon kunkin osatekijän osalta. Vertailuarvojen hallinnoijien olisi voitava antaa myös muita ESG-tekijöihin liittyviä tietoja, jos tämä on tarpeen ja asianmukaista.
                  
               
                     (7)
                  
                  
                     EU:n ilmastosiirtymää koskevien vertailuarvojen, EU:n Pariisin sopimuksen mukaisten vertailuarvojen sekä joukkovelkakirjojen ja osakesidonnaisten arvopapereiden vertailuarvojen erityispiirteiden ja tavoitteiden takia näitä vertailuarvoja varten olisi vahvistettava erityisiä tietojen antamista koskevia vaatimuksia.
                  
               
                     (8)
                  
                  
                     Jotta vertailuarvojen käyttäjille voitaisiin tarjota tarkkoja ja ajantasaisia tietoja, vertailuarvojen hallinnoijien olisi päivitettävä annetut tiedot aina, kun vertailuarvoselvitykseen tehdään muutoksia, ja ilmoitettava päivitysten syyt ja päivämäärät,
                  
               ON HYVÄKSYNYT TÄMÄN ASETUKSEN:
         
            1 artikla
            Määritelmät
            Tässä asetuksessa tarkoitetaan:
            
                        a)
                     
                     
                        ’pääomalla’ noteerattuja osakkeita;
                     
                  
                        b)
                     
                     
                        ’kiinteätuottoisella arvopaperilla’ muun kuin valtionlainan liikkeeseenlaskijan liikkeeseen laskemia noteerattuja velkapapereita;
                     
                  
                        c)
                     
                     
                        ’valtionlainalla’ valtionlainan liikkeeseenlaskijan liikkeeseen laskemia velkapapereita.
                     
                  
         
            2 artikla
            Selostus siitä, miten ESG-tekijät otetaan huomioon kussakin vertailuarvossa tai vertailuarvoryhmässä
            
               1.   Vertailuarvojen hallinnoijien on selostettava vertailuarvoselvityksessä, miten liitteessä II luetellut ympäristöön, yhteiskuntaan ja hyvään hallintotapaan liittyvät tekijät, jäljempänä ’ESG-tekijät’, otetaan huomioon kussakin niiden tarjoamassa tai julkaisemassa vertailuarvossa tai vertailuarvoryhmässä, käyttäen tätä varten liitteessä I olevaa mallia.
               Edellä 1 kohdassa säädetty vaatimus ei koske korkokantojen tai ulkomaan valuutan vertailuarvoja.
            
            
               2.   Edellä 1 kohdassa tarkoitettuun selostukseen on sisällyttävä yhteenlaskettuna painotettuna keskiarvona ilmaistu ESG-tekijöiden kokonaistulos kyseisen vertailuarvon ja vertailuarvoryhmän osalta.
            
            
               3.   Yksittäisten vertailuarvojen osalta vertailuarvojen hallinnoijat voivat kaikkien tämän asetuksen liitteessä I olevassa mallissa vaadittujen tietojen antamisen sijaan korvata nämä tiedot sisällyttämällä vertailuarvoselvitykseen linkin verkkosivustolle, joka sisältää kaikki kyseiset tiedot.
            
            
               4.   Jos vertailuarvo on sekoitus erilaisia kohde-etuutena olevia omaisuuseriä, vertailuarvon hallinnoijan on selostettava, miten ESG-tekijät otetaan huomioon kussakin kohde-etuutena olevassa omaisuuserässä.
            
            
               5.   Vertailuarvojen hallinnoijien on antamissaan selostuksissa mainittava käytettyjen tietolähteiden ja standardien viitetiedot kaikkien tiedoissa annettujen ESG-tekijöiden osalta.
            
            
               6.   Jos vertailuarvojen hallinnoijat sisällyttävät annettaviin tietoihin muita ESG-tekijöitä komission delegoidun asetuksen (EU) 2020/1817 (4) 1 artiklan 4 kohdan mukaisesti, niiden on annettava myös näiden muiden ESG-tekijöiden kokonaistulos.
            
         
         
            3 artikla
            Annetun selostuksen päivittäminen
            Vertailuarvojen hallinnoijien on päivitettävä antamansa selvitys aina, kun tapahtuu merkittäviä ESG-tekijöihin liittyviä muutoksia, ja muussa tapauksessa vuosittain. Lisäksi niiden on ilmoitettava päivityksen syyt.
         
         
            4 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä heinäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 171, 29.6.2016, s. 1.
         
            (2)  Neuvoston päätös (EU) 2016/1841, annettu 5 päivänä lokakuuta 2016, ilmastonmuutosta koskevan Yhdistyneiden kansakuntien puitesopimuksen nojalla hyväksytyn Pariisin sopimuksen tekemisestä Euroopan unionin puolesta (EUVL L 282, 19.10.2016, s. 1).
         
            (3)  COM(2019) 640 final.
         
            (4)  Komission delegoitu asetus (EU) 2020/1817, annettu 17 päivänä heinäkuuta 2020, Euroopan parlamentin ja neuvoston asetuksen (EU) 2016/1011 täydentämisestä selostuksen vähimmäissisällön osalta ilmoitettaessa, miten ympäristöön, yhteiskuntaan ja hyvään hallintotapaan liittyvät tekijät on otettu huomioon vertailuarvojen menetelmissä (katso tämän virallisen lehden sivu 12).
      
      
         
            LIITE I
            
               MALLIPOHJA SEN SELOSTAMISEKSI, MITEN YMPÄRISTÖÖN, YHTEISKUNTAAN JA HYVÄÄN HALLINTOTAPAAN (ESG) LIITTYVÄT TEKIJÄT OTETAAN HUOMIOON VERTAILUARVOSELVITYKSESSÄ
            
            
                        
                           SELOSTUS SIITÄ, MITEN ESG-TEKIJÄT OTETAAN HUOMIOON VERTAILUARVOSELVITYKSESSÄ
                        
                     
                  
                        
                           OSA 1 – TIEDOT ESG-TEKIJÖISTÄ
                        
                     
                  
                        
                           Kohta 1. Vertailuarvon hallinnoijan nimi
                     
                     
                         
                     
                  
                        
                           Kohta 2. Vertailuarvotyyppi tai -ryhmä
                        
                           Valitse liitteessä II esitetystä luettelosta asiaankuuluva kohde-etuutena oleva omaisuuserä.
                        
                     
                     
                         
                     
                  
                        
                           Kohta 3. Vertailuarvon tai vertailuarvoryhmän nimi
                     
                     
                         
                     
                  
                        
                           Kohta 4. Onko vertailuarvon hallinnoijan salkussa EU:n ilmastosiirtymää koskevia tai EU:n Pariisin sopimuksen mukaisia vertailuarvoja, vertailuarvoja, joilla pyritään ESG-tavoitteisiin, tai vertailuarvoja, joissa otetaan huomioon ESG-tekijöitä?
                     
                     
                        ☐ Kyllä ☐ Ei
                     
                  
                        
                           Kohta 5. Pyritäänkö vertailuarvolla tai vertailuarvoryhmällä ESG-tavoitteisiin?
                     
                     
                        ☐ Kyllä ☐ Ei
                     
                  
                        
                           Kohta 6. Jos vastasit ”Kyllä ”kohdassa 5, anna seuraavaksi yksityiskohtaiset tiedot (kokonaistulos) liitteessä II luetelluista ESG-tekijöistä kootusti kunkin vertailuarvoryhmän osalta.
                        Tiedot ESG-tekijöistä on annettava painotettuna keskiarvona kootusti vertailuarvoryhmän tasolla.
                     
                  
                        
                                    a)
                                 
                                 
                                    Luettelo yhdistetyistä ESG-tekijöistä:
                                 
                              
                     
                        Yksityiskohtaiset tiedot kustakin tekijästä:
                     
                  
                        
                                    b)
                                 
                                 
                                    Luettelo ympäristöön liittyvistä tekijöistä:
                                 
                              
                     
                        Yksityiskohtaiset tiedot kustakin tekijästä:
                     
                  
                        
                                    c)
                                 
                                 
                                    Luettelo yhteiskuntaan liittyvistä tekijöistä:
                                 
                              
                     
                        Yksityiskohtaiset tiedot kustakin tekijästä:
                     
                  
                        
                                    d)
                                 
                                 
                                    Luettelo hyvään hallintotapaan liittyvistä tekijöistä:
                                 
                              
                     
                        Yksityiskohtaiset tiedot kustakin tekijästä:
                     
                  
                        
                           Kohta 7. Jos vastasit ”Kyllä ”kohdassa 5, anna seuraavaksi liitteessä II lueteltuihin ESG-tekijöihin liittyvät yksityiskohtaiset tiedot (kokonaistulos) kunkin vertailuarvon osalta huomioiden kunkin vertailuarvoryhmän yhteydessä luetellut tekijät, riippuen asiaankuuluvasta kohde-etuutena olevasta omaisuuserästä.
                        Vaihtoehtoisesti kaikki nämä tiedot voi antaa sisällyttämällä vertailuarvoselvitykseen linkin vertailuarvon hallinnoijan verkkosivustolle. Verkkosivustolla annettujen tietojen on oltava helposti saatavilla ja käytettävissä. Vertailuarvojen hallinnoijien on varmistettava, että niiden verkkosivustolla julkaistut tiedot ovat saatavilla vähintään viiden vuoden ajan.
                        ESG-tekijöiden kokonaistulosta ei ilmoiteta yksitellen vertailuarvon kunkin osatekijän osalta vaan kootusti painotettuna keskiarvona vertailuarvokohtaisesti.
                     
                  
                        
                                    a)
                                 
                                 
                                    Luettelo yhdistetyistä ESG-tekijöistä:
                                 
                              
                     
                        Yksityiskohtaiset tiedot kustakin tekijästä:
                     
                  
                        
                                    b)
                                 
                                 
                                    Luettelo ympäristöön liittyvistä tekijöistä:
                                 
                              
                     
                        Yksityiskohtaiset tiedot kustakin tekijästä:
                     
                  
                        
                                    c)
                                 
                                 
                                    Luettelo yhteiskuntaan liittyvistä tekijöistä:
                                 
                              
                     
                        Yksityiskohtaiset tiedot kustakin tekijästä:
                     
                  
                        
                                    d)
                                 
                                 
                                    Luettelo hyvään hallintotapaan liittyvistä tekijöistä:
                                 
                              
                     
                        Yksityiskohtaiset tiedot kustakin tekijästä:
                     
                  
                        Linkki, joka sisältää tiedot ESG-tekijöistä kunkin vertailuarvon osalta:
                     
                     
                         
                     
                  
                        
                           Kohta 8. Käytetyt tiedot ja standardit
                     
                  
                        
                                    a)
                                 
                                 
                                    Kuvaus tietolähteistä, joita on käytetty ESG-tekijöitä koskevien tietojen antamiseksi vertailuarvoselvityksessä
                                    Selosta, mistä vertailuarvoselvityksessä annetut ESG-tekijöitä koskevat tiedot ovat peräisin. Kerro myös, ovatko tiedot arvioita vai ilmoitettuja tietoja tai kuinka suuri osa tiedoista on arvioita tai ilmoitettuja tietoja.
                                 
                              
                     
                         
                     
                  
                        
                                    b)
                                 
                                 
                                    Vertailustandardit
                                    Luettele standardit, joita on käytetty kohdan 6 ja/tai kohdan 7 sisältämien tietojen antamiseksi.
                                 
                              
                     
                         
                     
                  
                        
                           OSA 2 – EU:N ILMASTOSIIRTYMÄÄ KOSKEVIIN JA EU:N PARIISIN SOPIMUKSEN MUKAISIIN VERTAILUARVOIHIN LIITTYVIEN TIETOJEN ANTAMISTA KOSKEVAT LISÄVAATIMUKSET
                        
                     
                  
                        
                           Kohta 9. Jos vertailuarvolla on EU:n ilmastosiirtymää koskevan vertailuarvon tai EU:n Pariisin sopimuksen mukaisen vertailuarvon merkintä, vertailuarvojen hallinnoijien on annettava myös seuraavat tiedot:
                     
                  
                        
                                    a)
                                 
                                 
                                    Hiilestä irtautumisen tuleva kehityskulku vuositasolla
                                 
                              
                     
                         
                     
                  
                        
                                    b)
                                 
                                 
                                    Tiedot siitä, missä määrin IPCC:n hiilestä irtautumisen kehityskulku (1,5 °C siten, että tämä tavoite ei ole ylittynyt tai se on ylittynyt vain hieman) on toteutunut keskimäärin vuosikohtaisesti kehityskulun alusta lähtien
                                 
                              
                     
                         
                     
                  
                        
                                    c)
                                 
                                 
                                    Tiedot siitä, missä määrin kyseinen vertailuarvo vastaa komission delegoidun asetuksen (EU) 2020/1818 (1) 1 artiklan ensimmäisen kohdan e alakohdassa tarkoitettuja kaikkia tarjolla olevia sijoituskohteita ilmaistuna aktiiviosuutena omaisuuserätasolla
                                 
                              
                     
                         
                     
                  
                        
                           OSA 3 – PARIISIN SOPIMUKSEN TAVOITTEIDEN NOUDATTAMISTA KOSKEVAT TIEDOT
                        
                     
                  
                        
                           Kohta 10. Vertailuarvojen hallinnoijien on viimeistään tämän asetuksen soveltamispäivänä annettava myös seuraavat tiedot osakesidonnaisten arvopapereiden ja joukkovelkakirjojen merkittävien vertailuarvojen sekä EU:n ilmastosiirtymää koskevien vertailuarvojen ja EU:n Pariisin sopimuksen mukaisten vertailuarvojen osalta.
                        Vertailuarvojen hallinnoijien on viimeistään 31 päivänä joulukuuta 2021 annettava seuraavat tiedot kunkin vertailuarvon tai tapauksen mukaan kunkin vertailuarvotyypin osalta:
                     
                  
                        
                                    a)
                                 
                                 
                                    Onko vertailuarvo hiilipäästöjen vähentämistavoitteen tai Pariisin sopimuksen tavoitteiden saavuttamisen mukainen?
                                 
                              
                     
                        ☐ Kyllä ☐ Ei
                     
                  
                        
                                    b)
                                 
                                 
                                    Kansainvälisten standardien mukainen lämpötilaskenaario, jota käytetään sen varmistamiseksi, että noudatetaan kasvihuonekaasu–päästöjen vähennystavoitetta tai Pariisin sopimuksen tavoitteiden saavuttamista
                                 
                              
                     
                         
                     
                  
                        
                                    c)
                                 
                                 
                                    Kasvihuonekaasupäästöjen vähennys–tavoitteen tai Pariisin sopimuksen tavoitteiden saavuttamiseen käytetyn lämpötilaskenaarion toimittajan nimi
                                 
                              
                     
                         
                     
                  
                        
                                    d)
                                 
                                 
                                    Menetelmät, joilla lämpötila–skenaarion noudattamista mitataan
                                 
                              
                     
                         
                     
                  
                        
                                    e)
                                 
                                 
                                    Linkki käytetyn lämpötilaskenaarion sisältävälle verkkosivustolle
                                 
                              
                     
                         
                     
                  
                        
                           Päivämäärä, jona tiedot on viimeksi päivitetty, ja päivittämisen syy:
                        
                     
                     
                         
                     
                  
               (1)  Komission delegoitu asetus (EU) 2020/1818, annettu 17 päivänä heinäkuuta 2020, Euroopan parlamentin ja neuvoston asetuksen (EU) 2016/1011 täydentämisestä EU:n ilmastosiirtymää koskevien vertailuarvojen ja EU:n Pariisin sopimuksen mukaisten vertailuarvojen vähimmäisvaatimusten osalta (katso tämän virallisen lehden sivu 17).
         
      
      
         
            LIITE II
            
               HUOMIOON OTETTAVAT YMPÄRISTÖÖN, YHTEISKUNTAAN JA HYVÄÄN HALLINTOTAPAAN (ESG) LIITTYVÄT TEKIJÄT VERTAILUARVOSSA KOHDE-ETUUTENA OLEVIEN OMAISUUERIEN OSALTA
            
            Osa 1
            
               PÄÄOMA
            
            
                        
                           ESG-TEKIJÄT
                        
                     
                     
                        
                           ANNETTAVAT TIEDOT
                        
                     
                  
                        
                           Yhdistetyt ESG-tekijät
                        
                     
                     
                        Vertailuarvon ESG-luokitus painotettuna keskiarvona (vapaaehtoinen)
                     
                  
                        Vertailuarvon kymmenen merkittävimmän (määritettynä vertailuarvon painotusten perusteella) osatekijän yleinen ESG-luokitus (vapaaehtoinen)
                     
                  
                        
                           Ympäristöön liittyvät tekijät
                        
                     
                     
                        Vertailuarvon ympäristöluokitus painotettuna keskiarvona (vapaaehtoinen)
                        Uusiutuvan energian osuus vertailuarvosalkusta mitattuna tällaisiin toimiin kohdistettuina pääomamenoina (osuutena salkkuun kuuluvien energiayhtiöiden kokonaispääomamenoista) (vapaaehtoinen)
                        Vertailuarvosalkun alttius ilmastoon liittyville fyysisille riskeille; tällä mitataan äärimmäisten sääilmiöiden vaikutusta yritysten toimintoihin ja tuotantoon tai tuotantoketjun eri vaiheisiin (perustuu liikkeeseenlaskijan alttiuteen) (vapaaehtoinen)
                        Tiedot siitä, missä määrin Euroopan parlamentin ja neuvoston asetuksen (EY) N:o 1893/2006 (1) liitteessä I lueteltujen pääluokkien A–H ja L sisältämät alat ovat edustettuina salkussa, prosenttiosuutena salkun kokonaisarvosta
                        Vertailuarvon kasvihuonekaasuintensiteetti
                        Ilmoitettujen ja arvioitujen kasvihuonekaasupäästöjen prosenttiosuudet
                        Yritysten, joiden toiminta lukeutuu asetuksen (EY) N:o 1893/2006 liitteessä I lueteltuihin kaksinumerotasoihin 05–09 tai 19–20, osuus vertailuarvosalkusta
                        Tiedot siitä, missä määrin Euroopan parlamentin ja neuvoston asetuksen (EU) N:o 691/2011 (2) 2 artiklan 5 kohdassa tarkoitettuun ympäristöliiketoimintaan kuuluva toiminta on edustettuna vertailuarvosalkussa
                     
                  
                        
                           Yhteiskuntaan liittyvät tekijät
                        
                     
                     
                        Vertailuarvon yhteiskuntaan liittyviin tekijöihin perustuva luokitus painotettuna keskiarvona (vapaaehtoinen)
                        Kiistanalaisten aseiden käsitteen määrittämiseksi käytetyt kansainväliset perussopimukset tai yleissopimukset, Yhdistyneiden kansakuntien periaatteet tai tapauksen mukaan kansallinen lainsäädäntö
                        Vertailuarvon osatekijöiden painotettu keskimääräinen prosenttiosuus kiistanalaisten aseiden alalla
                        Vertailuarvon osatekijöiden painotettu keskimääräinen prosenttiosuus tupakka-alalla
                        Kansainvälisten perus- ja yleissopimusten, Yhdistyneiden kansakuntien periaatteiden tai tapauksen mukaan kansallisen lainsäädännön mukaisiin sosiaalilainsäädännön rikkomisiin syyllistyneiden vertailuarvon osatekijöiden määrä (absoluuttinen lukumäärä sekä kaikilla vertailuarvon osatekijöillä jaettu suhteellinen määrä)
                        Sellaisten yritysten osuus vertailuarvosalkusta, joilla ei ole Kansainvälisen työjärjestön kahdeksan perusyleissopimuksen käsittelemiä aiheita koskevia due diligence -käytäntöjä
                        Sukupuolten palkkaero painotettuna keskiarvona
                        Hallituksen nais- ja miespuolisten jäsenten suhdeluku painotettuna keskiarvona
                        Onnettomuuksien, loukkaantumisten ja kuolemantapausten suhdeluku painotettuna keskiarvona
                        Korruption ja lahjonnan torjuntaa koskevien lakien rikkomuksista johtuvien tuomioiden ja sakkojen määrä
                     
                  
                        
                           Hyvään hallintotapaan liittyvät tekijät
                        
                     
                     
                        Vertailuarvon hyvään hallintotapaan liittyviin tekijöihin perustuva luokitus painotettuna keskiarvona (vapaaehtoinen)
                        Riippumattomien hallituksen jäsenten painotettu keskimääräinen prosenttiosuus
                        Naispuolisten hallituksen jäsenten painotettu keskimääräinen prosenttiosuus
                     
                  Osa 2
            
               KIINTEÄTUOTTOISET ARVOPAPERIT
            
            
                        
                           ESG-TEKIJÄT
                        
                     
                     
                        
                           ANNETTAVAT TIEDOT
                        
                     
                  
                        
                           Yhdistetyt ESG-tekijät
                        
                     
                     
                        Vertailuarvon ESG-luokitus painotettuna keskiarvona (vapaaehtoinen)
                     
                  
                        Vertailuarvon kymmenen merkittävimmän (määritettynä vertailuarvon painotusten perusteella) osatekijän yleinen ESG-luokitus (vapaaehtoinen)
                     
                  
                        
                           Ympäristöön liittyvät tekijät
                        
                     
                     
                        Vertailuarvon ympäristöluokitus painotettuna keskiarvona (vapaaehtoinen)
                        Uusiutuvan energian osuus vertailuarvosalkusta mitattuna tällaisiin toimiin kohdistettuina pääomamenoina (osuutena salkkuun kuuluvien energiayhtiöiden kokonaispääomamenoista) (vapaaehtoinen)
                        Vertailuarvosalkun alttius ilmastoon liittyville fyysisille riskeille; tällä mitataan äärimmäisten sääilmiöiden vaikutusta yritysten toimintoihin ja tuotantoon tai tuotantoketjun eri vaiheisiin (perustuu liikkeeseenlaskijan alttiuteen) (vapaaehtoinen)
                        Tiedot siitä, missä määrin asetuksen (EY) N:o 1893/2006 liitteessä I lueteltujen pääluokkien A–H ja L sisältämät alat ovat edustettuina salkussa, prosenttiosuutena salkun kokonaisarvosta
                        Vertailuarvon kasvihuonekaasuintensiteetti
                        Ilmoitettujen ja arvioitujen päästöjen prosenttiosuudet
                        Yritysten, joiden toiminta lukeutuu asetuksen (EY) N:o 1893/2006 liitteessä I lueteltuihin kaksinumerotasoihin 05–09 tai 19–20, osuus vertailuarvosalkusta
                        Vihreiden joukkovelkakirjojen prosenttiosuus vertailuarvosalkusta
                     
                  
                        
                           Yhteiskuntaan liittyvät tekijät
                        
                     
                     
                        Vertailuarvon yhteiskuntaan liittyviin tekijöihin perustuva luokitus painotettuna keskiarvona (vapaaehtoinen)
                        Kiistanalaisten aseiden käsite määritetty kansainvälisten perussopimusten tai yleissopimusten, Yhdistyneiden kansakuntien periaatteiden tai tapauksen mukaan kansallisen lainsäädännön perusteella
                        Vertailuarvon osatekijöiden painotettu keskimääräinen prosenttiosuus kiistanalaisten aseiden alalla
                        Vertailuarvon osatekijöiden painotettu keskimääräinen prosenttiosuus tupakka-alalla
                        Kansainvälisten perus- ja yleissopimusten, Yhdistyneiden kansakuntien periaatteiden tai tapauksen mukaan kansallisen lainsäädännön mukaisiin sosiaalilainsäädännön rikkomisiin syyllistyneiden vertailuarvon osatekijöiden määrä (absoluuttinen lukumäärä sekä kaikilla vertailuarvon osatekijöillä jaettu suhteellinen määrä)
                        Sellaisten yritysten osuus vertailuarvosalkusta, joilla ei ole Kansainvälisen työjärjestön kahdeksan perusyleissopimuksen käsittelemiä aiheita koskevia due diligence -käytäntöjä
                        Sukupuolten palkkaero painotettuna keskiarvona
                        Hallituksen nais- ja miesjäsenten suhdeluku painotettuna keskiarvona
                        Onnettomuuksien, loukkaantumisten ja kuolemantapausten suhdeluku painotettuna keskiarvona
                        Korruption ja lahjonnan torjuntaa koskevien lakien rikkomuksista johtuvien tuomioiden ja sakkojen määrä
                     
                  
                        
                           Hyvään hallintotapaan liittyvät tekijät
                        
                     
                     
                        Vertailuarvon hyvään hallintotapaan liittyviin tekijöihin perustuva luokitus painotettuna keskiarvona (vapaaehtoinen)
                     
                  Osa 3
            
               VALTIONLAINA
            
            
                        
                           ESG-TEKIJÄT
                        
                     
                     
                        
                           ANNETTAVAT TIEDOT
                        
                     
                  
                        
                           Yhdistetyt ESG-tekijät
                        
                     
                     
                        Vertailuarvon ESG-luokitus painotettuna keskiarvona (vapaaehtoinen)
                     
                  
                        Vertailuarvon kymmenen merkittävimmän (määritettynä vertailuarvon painotusten perusteella) osatekijän yleinen ESG-luokitus (vapaaehtoinen)
                        Sellaisten kohde-etuutena olevien rahastonhoitoyritysten määrä, jotka noudattavat kansainvälisiä standardeja
                     
                  
                        
                           Ympäristöön liittyvät tekijät
                        
                     
                     
                        Vertailuarvon ympäristöluokitus painotettuna keskiarvona (vapaaehtoinen)
                        Vertailuarvosalkun alttius ilmastoon liittyville fyysisille riskeille; tällä mitataan äärimmäisten sääilmiöiden vaikutusta yritysten toimintoihin ja tuotantoon tai tuotantoketjun eri vaiheisiin (perustuu liikkeeseenlaskijan alttiuteen) (vapaaehtoinen)
                        Kymmenen parasta ja huonointa osatekijää mitattuna alttiudella ilmastoon liittyville fyysisille riskeille (vapaaehtoinen)
                        Vertailuarvon kasvihuonekaasuintensiteetti
                        Ilmoitettujen ja arvioitujen päästöjen prosenttiosuudet
                        Vihreiden joukkovelkakirjojen prosenttiosuus vertailuarvosalkusta
                     
                  
                        
                           Yhteiskuntaan liittyvät tekijät
                        
                     
                     
                        Vertailuarvon yhteiskuntaan liittyviin tekijöihin perustuva luokitus painotettuna keskiarvona (vapaaehtoinen)
                        Kansainvälisten perus- ja yleissopimusten, Yhdistyneiden kansakuntien periaatteiden tai tapauksen mukaan kansallisen lainsäädännön mukaisiin sosiaalilainsäädännön rikkomisiin syyllistyneiden vertailuarvon osatekijöiden määrä (absoluuttinen lukumäärä sekä kaikilla vertailuarvon osatekijöillä jaettu suhteellinen määrä)
                        Liikkeeseenlaskijoiden keskimääräinen ihmisoikeuksien noudattamiseen perustuva suoriutuminen (mukaan lukien määrällinen indikaattori ja sen laskemiseen käytetty menetelmä)
                        Tuloeroja koskeva keskimääräinen tulos, jolla mitataan tulojen jakautumista ja taloudellista epätasa-arvoa tietyn talouden toimijoiden keskuudessa (mukaan lukien määrällinen indikaattori ja sen laskemiseen käytetty menetelmä)
                        Sananvapautta koskeva keskimääräinen tulos, jolla mitataan, kuinka vapaasti poliittiset ja kansalaisyhteiskunnan järjestöt voivat toimia (mukaan lukien määrällinen indikaattori ja sen laskemiseen käytetty menetelmä)
                     
                  
                        
                           Hyvään hallintotapaan liittyvät tekijät
                        
                     
                     
                        Vertailuarvon hyvään hallintotapaan liittyviin tekijöihin perustuva luokitus painotettuna keskiarvona (vapaaehtoinen)
                        Korruptiota koskeva keskimääräinen tulos, jolla mitataan julkisen sektorin havaitun korruption tasoa (mukaan lukien määrällinen indikaattori ja sen laskemiseen käytetty menetelmä)
                        Poliittista vakautta koskeva keskimääräinen tulos, jolla mitataan, kuinka todennäköisesti nykyinen hallintojärjestelmä syöstään vallasta voimaa käyttäen (mukaan lukien määrällinen indikaattori ja sen laskemiseen käytetty menetelmä)
                        Oikeusvaltioperiaatetta koskeva keskimääräinen tulos, joka perustuu korruptoimattomuuteen, perusoikeuksien kunnioittamiseen sekä siviili- ja rikosoikeudelliseen tilanteeseen (mukaan lukien määrällinen indikaattori ja sen laskemiseen käytetty menetelmä)
                     
                  Osa 4
            
               HYÖDYKKEET
            
            
                        
                           ESG-TEKIJÄT
                        
                     
                     
                        
                           ANNETTAVAT TIEDOT
                        
                     
                  
                        
                           Ympäristöön liittyvät tekijät
                        
                     
                     
                        Kohde-etuutena olevien hyödykkeiden alttius ilmastoon liittyville fyysisille riskeille; tällä mitataan äärimmäisten sääilmiöiden vaikutusta yritysten toimintaan ja tuotantoon tai tuotantoketjun eri vaiheisiin (vähäinen, kohtalainen tai merkittävä) (vapaaehtoinen)
                        Ilmastoon liittyvien fyysisten riskien laskemiseen käytetty menetelmä (vapaaehtoinen)
                        Kohde-etuutena olevien hyödykkeiden alttius ilmastosiirtymään liittyville riskeille; tällä mitataan vähähiilisten strategioiden täytäntöönpanon taloudellista vaikutusta (vähäinen, kohtalainen tai merkittävä)
                     
                  
                        
                           Yhteiskuntaan liittyvät tekijät
                        
                     
                     
                        Kohde-etuutena olevien hyödykkeiden alttius yhteiskunnallisille riskeille (vähäinen, kohtalainen tai merkittävä)
                     
                  
                        
                           Hyvään hallintotapaan liittyvät tekijät
                        
                     
                     
                        Kohde-etuutena olevien hyödykkeiden alttius hallintotapaan liittyville riskeille (vähäinen, kohtalainen tai merkittävä)
                        Oikeusvaltioperiaatetta koskeva keskimääräinen tulos, joka perustuu korruptoimattomuuteen, perusoikeuksien kunnioittamiseen sekä siviili- ja rikosoikeudelliseen tilanteeseen (mukaan lukien määrällinen indikaattori ja sen laskemiseen käytetty menetelmä)
                     
                  Osa 5
            
               MUUT
            
            
                        
                           ESG-TEKIJÄT
                        
                     
                     
                        
                           ANNETTAVAT TIEDOT
                        
                     
                  
                        
                           Yhdistetyt ESG-tekijät
                        
                     
                     
                        Vertailuarvon ESG-luokitus painotettuna keskiarvona (vapaaehtoinen)
                     
                  
                        
                           Ympäristöön liittyvät tekijät
                        
                     
                     
                        Vertailuarvon ympäristöluokitus painotettuna keskiarvona (vapaaehtoinen)
                        Ilmastoon liittyvien mahdollisuuksien huomioiminen salkussa ilmaistuna prosenttiosuutena salkun kokonaisarvosta; tällä mitataan ilmastonmuutokseen liittyviä sijoitusmahdollisuuksia ja uusiin sijoitusratkaisuihin liittyvää innovointia (vapaaehtoinen)
                        Vertailuarvon kasvihuonekaasuintensiteetti
                        Tiedot siitä, missä määrin Euroopan parlamentin ja neuvoston asetuksen (EY) N:o 1893/2006 liitteessä I lueteltujen pääluokkien A–H ja L sisältämät alat ovat edustettuina salkussa, prosenttiosuutena salkun kokonaisarvosta
                     
                  
                        
                           Yhteiskuntaan liittyvät tekijät
                        
                     
                     
                        Vertailuarvon yhteiskuntaan liittyviin tekijöihin perustuva luokitus painotettuna keskiarvona (vapaaehtoinen)
                        Kiistanalaisten aseiden käsite määritetty kansainvälisten perussopimusten tai yleissopimusten, Yhdistyneiden kansakuntien periaatteiden tai tapauksen mukaan kansallisen lainsäädännön perusteella
                        Vertailuarvon osatekijöiden painotettu keskimääräinen prosenttiosuus kiistanalaisten aseiden alalla
                        Vertailuarvon osatekijöiden painotettu keskimääräinen prosenttiosuus tupakka-alalla
                     
                  
                        
                           Hyvään hallintotapaan liittyvät tekijät
                        
                     
                     
                        Vertailuarvon hyvään hallintotapaan liittyviin tekijöihin perustuva luokitus painotettuna keskiarvona (vapaaehtoinen)
                        Sellaisten kohde-etuutena olevien rahastojen prosenttiosuus, joilla on varojen vastuulliseen hoitoon liittyviä käytäntöjä, mukaan lukien varojen suunnitteluun ja hallintaan liittyvät toimenpiteet
                     
                  
               (1)  Euroopan parlamentin ja neuvoston asetus (EY) N:o 1893/2006, annettu 20 päivänä joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1).
            
               (2)  Euroopan parlamentin ja neuvoston asetus (EU) N:o 691/2011 Euroopan ympäristötilinpidosta (EUVL L 192, 22.7.2011, s. 1).